จะไปเที่ยวฮ่องกงเลยเปิด google map เซิร์ทร้านอาหารย่านจิมซาจุ่ย ด้วยความที่เป็นสายชาบูอยู่แล้วจึงสะดุดกับร้าน Gyu Jin แต่ตามหารีวิวคนไทยค่อนข้างยาก หาข้อมูลคร่าวๆ จาก Openrice Hk. เห็นว่ามีน้ำซุป Spicy สไตล์ฮ่องกง ลิสต์ไว้ ไม่พลาดแน่นอน

วันไปกินคือ 25 feb ไปถึงประมาณ 4 ทุ่ม มีคนรอหน้าร้านพอสมควร มีแต่วัยรุ่นหนุ่มสาวชามฮ่องกง 80% มีนักท่องเที่ยวน้อยมาก

ตั๊กเลือกคอร์ส หมู+เนื้อ+เครื่องดื่ม ราคา 179$++ เพิ่มน้ำซุปให้เป็น half/half เพิ่ม 5$/คน ราคาเน็ทตกคนละ 200$ สำหรับตั๊กคือคุ้มมาก เพราะเนื้อสัตว์คุณภาพดี ให้มาถาดพูนๆ ไม่ต้องเรียกบ่อย มีผัก/ลูกชิ้น/เห็ด/ข้าว/ ที่สำคัญไอติม hagen ตักได้ไม่อั้น!

เรื่องรสชาต ขอไม่ติเลย เริศมาก ทั้งซุปสไปซี่ที่เผ็ดจนชาปากแต่กลมกล่อม ส่วนซุปหมู หอมหวาน ออกแนวทงคัตสึแต่เป็นสไตล์ฮ่องกง เนื้อบางๆ จุ่มไป โอยย ฟิน น้ำจิ้มก็เลือกปรุงตามชอบ คล้ายๆ พอนซึ แต่มีหลายแบบให้เลือก เครื่องดื่มพวกน้ำอัดลม/ชา ไม่มีน้ำเปล่า เสิร์ฟมาแบบกระป๋อง

พนักงานบริการดีค่ะ ภาษาอังกฤษเค้าก็โอเคมาก พนักงานชายท่านนึงเห็นว่าหลานตัวเล็ก จึงไม่คิดเงิน (90ซม.ขึ้นไปคิด ประมาณ 98$) แต่ที่จริงหลานชายก็ประมาณ 90 ซม. แหละค่ะ ^^